钦定古今图书集成/明伦汇编/宫闱典/第115卷 > 萧文
## 钦定古今图书集成/明伦汇编/宫闱典/第115卷 > 萧文

按《辽史》本传：“文字国华，外戚之贤者也。父直善，安州
防御使。文笃志力学，喜愠不形。太康初，掌秦越国王
中丞司事，以才干称。寻知北面帖黄。王邦彦子争荫，
数岁不能定。有司以闻，上命文诘之，立决。车驾将还
宫，承诏阅习仪卫，虽执事林林，指顾如一。迁同知奉
国军节度使，历国舅都监。寿隆末，知易州兼西南面”
安抚使。高阳土沃民富，吏其邑者，每黩于货，民甚苦
之。文始至，悉去旧弊，务农桑，崇礼教，民皆化之。时大
旱，百姓忧甚，文祷之辄雨。属县又蝗，议捕除之。文曰：
“蝗，天灾，捕之何益？但反躬自责。”蝗尽飞去，遗者亦不
食，苗散在草莽，为乌鹊所食。会霪雨不止，文复随祷
而霁，是岁大熟。朝廷以文可大用，迁唐古部节度使
高阳，勒石颂之。后不知所终。

===萧得里底===按《辽史》本传：“得里底，字纯邻，晋王孝先之孙也。父撒
钵，历官使相。得里底短而偻，外谨内倨。大康中，补祗
候郎君，稍迁兴圣宫副使，兼同知中丞司事。太安中，
燕王妃生子，得里底以妃叔故，历宁远军节度使、长
宁宫使。寿隆二年，监讨达里得、拔思母二部，多俘而
还，改同知南京留守事。乾统元年，为北面林牙，同知”
北院枢密事。受诏与北院枢密使耶律阿思治乙辛
馀党，阿思纳贿，多出其罪，得里底不能制，亦附会之。
四年，知北院枢密事。夏王李乾顺为宋所攻，遣使请
和解，诏得里底与南院枢密使牛温舒使宋平之。宋
既许得里底受书之日，乃曰：“始奉命取要约，归，不见
书辞，岂敢徒还！”遂对宋主发函而读。既还，朝议为是。
天庆三年，加守司徒，封兰陵郡王。女直初起，廷臣多
欲乘其未备，举兵往讨，得里底独阻之，以至败衄。天
祚以得里底不合人望，出为西南面招讨使。八年，召
为北院枢密使，宠任弥笃。是时，诸路大乱，飞章告急
者络绎而至，得里底不即上闻，有功者亦无甄别。由
是将校怨怒，人无斗志。保大二年，金兵至岭东，会耶
律撒八、习骑撒䟦等谋立晋王敖卢斡事泄，上召得
里底议曰：“反者必以此儿为名，若不除去，何以获安？”
得里底唯唯，竟无一言申理。王既死，人心益离。金兵
逾岭，天祚率卫兵西遁。元妃萧氏，得里底之侄，谓得
里底曰：“尔任国政，致君至此，何以生为？”得里底但谢
罪，不能对。明日，天祚怒，逐得里底与其子么撒。得里
底既去，为耶律高山奴报送金兵。得里底伺守者怠，
脱身亡归，复为耶律九斤所得，送之耶律淳。时淳已
僭号。得里底自知不免，诡曰：“吾不能事僭窃之君。”不
食数日卒。子么撒为金兵所杀。